GiliGold/VAD_KnessetCorpus huggingface dataset:
אברהם מיכאלי: אני מבין שכבר יש קשיים בתכנון תקציבי לשנה הבאה אבל חייבים לצאת בקריאה שהפיילוט הזה יתבצע.
משה גפני: מה הסכום בו מדובר לשנה הבאה?
אברהם מיכאלי: מדובר בשנה ראשונה בשמונה מיליון שקלים.
משה גפני: בשנה הבאה, ב-2013.
אברהם מיכאלי: כן, אחרי כן הסכום גדל.
משה גפני: מה הסכום שהיה השנה?
אברהם מיכאלי: שני מיליון שקלים.
אברהם מיכאלי: הפעם מגדילים את זה למיליון תושבים.
אברהם מיכאלי: כל שנה הם רוצים להגדיל בעוד מיליון ולכן התקציב יגדל כל שנה.
אברהם מיכאלי: לכן ועדת הכספים היא התחנה הנכונה לבוא ולפרוס את הבקשה כי אני יודע שעוד מעט יתחילו כאן דיוני התקציב.
אברהם מיכאלי: אני יודע שאם לא נכין את זה עכשיו, בעוד חודש-חודשיים יאמרו לנו שאין.
אברהם מיכאלי: אין צורך לחזור על כל מה שאמרנו בנושא ועד כמה הדבר הזה חשוב.
משה גפני: הדיון הוא לא דיון מקצועי על הנושא הזה.
משה גפני: אנחנו מדברים רק על כסף.
אברהם מיכאלי: הפרויקט של הצפון כרגע יתוקצב לפחות עד סוף השנה.
משה גפני: אתה רוצה שנדון גם על ה-600 אלף שקלים?
אברהם מיכאלי: אני מבקש, אם אפשר.
משה גפני: דוקטור בועז לב, בבקשה.
משה גפני: אתם יכולים לתקצב את זה במשרד הבריאות?
בועז לב: זאת התחייבות של משרד הרווחה.
בועז לב: ככל שדיברתי עם אנשי משרד הרווחה, הם עומדים בהתחייבות שלהם.
אילן שריף: מה השאלה?
משה גפני: כל הדיון כאן הוא כסף.
משה גפני: בנושא של האובדנות, משרד הרווחה נותן כסף?
אילן שריף: בהמשך השנה נותנים את החלק.
אילן שריף: גם השנה, שנת 2012.
משה גפני: ב-2013?
אילן שריף: 2013 לא תוקצב עדיין.
בועז לב: ב-2013 החלק הזה נכנס כבר לתוכנית הכוללת, לתוכנית הלאומית.
בועז לב: גם החלק שלהם.
משה גפני: כשאתם יושבים מול האוצר, אתם מכניסים את הנושא הזה גם כן?
משה גפני: אתם כוללים אותו?
אילן שריף: זה אמור להיכלל.
משה גפני: אם יהיה קיצוץ במשרד, תקצצו גם בזה?
אילן שריף: אם אני מבין נכון, אמור היה להיות דיון כולל עם משרד האוצר לגבי התוכנית.
משה גפני: מה סדר העדיפות של משרד הרווחה בעניין הזה?
משה גפני: מהאוצר ידרשו מכם קיצוץ.
משה גפני: תורידו את זה?
בועז לב: נכון להיום זה לא מתוקצב.
בועז לב: זה מדיון שהיה לנו עם משרד הרווחה.
בועז לב: זה לא מתוקצב במשרד הרווחה.
בועז לב: זה יעלה בדרישות התקציביות או עלה בדרישות התקציביות.
בועז לב: לפחות לנו ברור שבדרישות התקציביות שלנו זה לא אושר.
בועז לב: אנחנו רואים בעיה.
בועז לב: במידה שהפיילוט הזה לא יימשך ולא יתרחב, יהיה קה לשקם אותו.
משה גפני: אני זוכר מהדיון הקודם.
משה גפני: גם משרד החינוך בעניין?
נועה טייך פייר: כן.
נועה טייך פייר: אנחנו מקיימים דיון אצל המנכ"לית בחודש הבא בנושא תקצוב מערכת החינוך.
נועה טייך פייר: נכון לעכשיו אנחנו במצ'ינג כוח אדם בתוכנית, מאוד שותפים לתוכנית ומתכוונים להרחיב אותה.
משה גפני: בדיון הזה על הפיילוט הלאומי, אתם תהיו שותפים בתקציב?
נועה טייך פייר: היינו שותפים ונהיה שותפים.
בועז לב: הוא מדבר על 2013.
נועה טייך פייר: לעתיד?
נועה טייך פייר: נהיה שותפים.
נועה טייך פייר: עדיין אני לא יכולה לומר מה גובה התקצוב הכללי עליו אנחנו עובדים בימים אלה אבל נהיה שותפים.
משה גפני: למה אתם שותפים לזה?
נועה טייך פייר: אנחנו רואים בזה חשיבות.
משה גפני: את היית בדיון הקודם?
נועה טייך פייר: אנחנו רואים בזה חשיבות עליונה.
נועה טייך פייר: היינו שותפים גם לפיילוט.
משה גפני: מי המשרדים הקשורים לנושא?
אברהם מיכאלי: משרד הרווחה, הבריאות, החינוך, קליטת עלייה ואזרחים ותיקים.
ימימה גולדברג: גם משרד התעשייה.
ימימה גולדברג: אנחנו קיימנו דיון אצל המשנה למנכ"ל משרד התמ"ת והם בהחלט שותפים לתוכנית.
ימימה גולדברג: בהשתתפות התקציבית, עוד לא קיבלנו תשובה.
משה גפני: מה עם משרד הקליטה?
ימימה גולדברג: גם הוא שותף.
אברהם מיכאלי: כולם שותפים אבל אין להם כסף.
אברהם מיכאלי: כולם שותפים אבל שנביא כסף.
ימימה גולדברג: משרד הקליטה כבר מתקצב את התוכנית.
ימימה גולדברג: הוא תקצב ב-2012 ונערך לתקצב ב-2013.
משה גפני: מתוך שמונת מיליון השקלים, כמה נותן משרד הקליטה?
ליאור כרמל: כחצי מיליון שקלים.
משה גפני: ב-2013 חצי מיליון.
משה גפני: הם יעשו מזה רק פוליטיקה.
משה גפני: חצי מיליון שקלים ל-2013.
אברהם מיכאלי: יש שם קבוצה לא קטנה של עולים.
ציון פיניאן: הם צריכים להביא את העיקר.
רועי כפיר: רועי כפיר, רפרנט בריאות באגף התקציבים.
רועי כפיר: בסך הכול נשאלו כאן השאלות הנכונות.
רועי כפיר: יהיה דיון תקציבי כפי שהאנשים הרלוונטיים אצלנו מקיימים דיונים עם המשרדים השונים.
רועי כפיר: אני לא בטוח שהבנתי את ההערה של דוקטור לב לגבי זה שזה לא נכנס בסדר העדיפויות.
רועי כפיר: אלה סדרי העדיפויות שהוצגו לנו.
בועז לב: כך דווח לי על ידי ראש אגף תקציבים.
רועי כפיר: זאת בעיה.
רועי כפיר: אם הבנתי נכון, זאת בעיה כי אם המשרד לא יציג לנו את זה אפילו בדרישות התקציביות שלו בסדרי עדיפויות, זה לא יהיה.
משה גפני: תאר לוועדה איך מנהלים את תקציב המדינה ואיך מכינים אותו.
משה גפני: לא כללית.
משה גפני: אני אגיד לך מה אני שואל.
משה גפני: נמצאים כאן נציגי משרדים ודוקטור בועז הוא איש בכיר במשרד הבריאות ויש כאן נציגים אחרים שגם הם אנשים חשובים במשרדים.
משה גפני: אנחנו רוצים גם לדעת.
משה גפני: הרפרנטים שלכם יושבים מול המשרדים השונים.
משה גפני: כאן מדובר על שישה משרדים – משרד הבריאות, משרד החינוך, משרד הרווחה, משרד התמ"ת, משרד הקליטה והמשרד לאזרחים ותיקים.
משה גפני: אתם יושבים מול כל משרד.
משה גפני: בא משרד ואומר שהצרכים שלו הם כך וכך ואלה סעיפי התקציב.
משה גפני: אם הם לא יגידו, אחד מהמשרדים האלה לא יגיד שהוא צריך גם לפרויקט הלאומי הזה של מניעת האובדנות, הוא לא יגיד שהוא צריך כסף לכך, אתם לא תתנו לו.
רועי כפיר: אנחנו לא יודעים ליצור את סדרי העדיפויות האלה.
משה גפני: אבל לא תשאלו בדיון?
משה גפני: לא תאמרו שאנחנו היינו בדיון הזה בוועדת הכספים ואנחנו רוצים לדעת האם אתם לא דורשים כסף לפרויקט הזה?
רועי כפיר: האוצר?
משה גפני: האוצר ישאל?
רועי כפיר: בהחלט כשיש דברים שאני יודע שהמשרד לא הביא אותם בסדרי עדיפויות ואני יודע שהוא יצטרך אותם בהמשך הדרך, אני ככל שאני אזכור את זה, אני אשאל אותם למה הם לא מביאים את זה.
משה גפני: מה אני צריך לעשות כדי שתזכרו?
רועי כפיר: זה לא באמת בתחום האחריות שלנו אלא סדרי עדיפויות פנימיים של המשרד.
משה גפני: מה צריך לעשות כדי שתזכרו בדיון?
משה גפני: תראה, אין דרכי באיומים.
משה גפני: אני הרי לא מאיים.
משה גפני: אין דבר כזה אצלי.
משה גפני: אני יכול להגיד שכאשר יגיע לכאן תקציב 2013, אנחנו לא נתחיל את הדיון עד שלא נראה מה עם האובדנות.
משה גפני: אני יכול להגיד את זה אבל אני לא רוצה להגיע לזה כי אני לא מאיים.
משה גפני: אני שואל אותך כמשרד האוצר.
משה גפני: יושב מולך משרד פלוני ופתאום מתברר לך שהוא מתעלם מהעניין ואחרי כן הוא יבוא לכאן לוועדה - לא שאני חושב שזה יקרה, אבל אני רוצה למנוע את זה – והוא יגיד שמשרד האוצר לא נתן לו כסף אבל בעצם הוא לא העלה את זה בדיון ואף אחד לא יודע על כך.
רועי כפיר: גם אני מעוניין למנוע את זה.
משה גפני: אתה תוכל לעדכן אותי?
רועי כפיר: זה לא אמור לעבוד כך.
רועי כפיר: אם משרד הבריאות חושב שזה בתחום אחריותו, אם הוא חושב שהדבר הזה צריך להיות בתוך סדרי עדיפויות של תקציב המדינה בתחום הבריאות, זה חייב להיות בדיוני התקציב של משרד הבריאות.
משה גפני: זה צריך להיות בכל דיוני התקציב של כל משרד.
רועי כפיר: לצורך העניין אמרתי משרד הבריאות.
רועי כפיר: אם הוא מייצג את הנושא הזה, אז משרד הבריאות.
בועז לב: זאת תוכנית ממלכתית.
בועז לב: זה לא משרד הבריאות אלא אלה כל המשרדים.
משה גפני: אבל עם המילה ממלכתית לא הולכים למכולת.
משה גפני: השאלה אם יהיה כסף או לא.
משה גפני: ממלכתי, ביום הזיכרון אתה יכול להגיד את זה.
משה גפני: כסף, אם יש או אין, זה הנושא.
משה גפני: אתה תעדכן אותי.
אברהם מיכאלי: לגבי הרווחה, אני רוצה להיות ממוקד.
אברהם מיכאלי: אני מבין שלא תהיה בעיה עד סוף השנה.
אילן שריף: החלק שלנו, הוא לא כל הסכום.
אברהם מיכאלי: בועז אמר קודם סכום מסוים שאני מבין שעדיין חסר כדי שימשיכו.
אילן שריף: מה שחסר עדיין זה דווקא ממשרד הבריאות.
ימימה גולדברג: החלק שלכם, זאת ההתחייבות.
אילן שריף: החלק שלנו יהיה.
משה גפני: חבר הכנסת מיכאלי, אני מציע שאתה כמובן תעקוב אחרי הנושא.
משה גפני: אנחנו מבקשים ממשרד האוצר ומששת המשרדים – אם אפשר להודיע למשרד הקליטה, למשרד לאזרחים ותיקים ולמשרד התעשייה שלא נמצאים כאן – שבדיוני התקציב אני מבקש להעלות את הנושא הזה.
משה גפני: אם זה לא עולה על ידי המשרדים או על ידי אחד המשרדים, פשוט להגיד לנו וכשיתחילו כאן דיוני התקציב, חבר הכנסת מיכאלי יזכיר לנו והוא ישאל למה לא מופיע בספר התקציב של משרד פלוני החלק שלו בתוכנית הלאומית הזאת.
משה גפני: אנחנו נשאל שאלות ואז יגידו שמשרד האוצר לא הסכים.
משה גפני: צריך שאתה תאמר שהמשרד לא ביקש, אם הוא לא ביקש.
משה גפני: אם הוא ביקש, חשוב שתאמר שאין לך כסף ואז נמצא סעיפים אחרים ונעביר מסעיף לסעיף.
רועי כפיר: אנחנו עוד לפני כן נברר את העניין.
משה גפני: מה הסכום של פרויקט מרכבה?
משה גפני: 360 מיליון שקלים.
משה גפני: יש לנו מהיכן להעביר.
משה גפני: פרויקט מרכבה בזבזני מדי אבל אני לא מעביר ביקורת.
משה גפני: 360 מיליון, אם היו מורידים שמונה מיליון שקלים לנושא הזה, הייתה לנו תוכנית רצינית.
משה גפני: אז יהיה שם פחות מחשב אחד.
אברהם מיכאלי: זה עדיין עשרה אחוזים מהפרויקט שהמדינה נותנת למניעת תאונות הדרכים שהוא נושא מאוד חשוב.
אברהם מיכאלי: כל מה שמדברים כאן, הכמות באובדנות היא יותר גדולה מתאונות דרכים ומדובר בעשרה אחוזים מהתקציב הממשלתי לתאונות הדרכים.
ענת יערה פלדמוס: דיברת על המרכבה.
ענת יערה פלדמוס: אני חושבת שהחיילים הם רכוש צה"ל ואם הם בצה"ל, הם חלק.
אברהם מיכאלי: זה לא המרכבה הזה.
משה גפני: המשמר החברתי, פרויקט המרכבה עליו דיברתי, על ה-360 מיליון שקלים, זה לא טנקים.
משה גפני: את טנק המרכבה אישרנו כאן בלי להניד עפעף.
משה גפני: אני עשיתי בעיות בפרויקט המרכבה שזאת תוכנית מחשוב של משרדי הממשלה שלפי דעתי זאת תוכנית בזבזנית גדולה מדי.
משה גפני: כשנכנסתי לתפקיד, הייתי בטוח שאני יכול לתקן את כל העולם אבל ראיתי שזה לא הולך לי ולכן החלטתי שאתקן חצי אבל עוד לא החלטתי איזה חצי.
משה גפני: חבר הכנסת מיכאלי, אתה בעל הבית בעניין.
משה גפני: אני אכנס לדיוני תקציב ויהיו לי המון בעיות באלף ואחד נושאים.
משה גפני: אתה תיקח את הפרויקט הזה שהוא פרויקט שלך ואנחנו נעמוד לרשותך.
אברהם מיכאלי: יש את העמותה "בשביל החיים" שמלווה כרגע את הפרויקט הצפוני.
משה גפני: אני מאוד משבח את זה.
אברהם מיכאלי: לכן שמחתי לשמוע ממשרד הרווחה שהם ממשיכים כי זאת עמותה חשובה.
ציון פיניאן: הערה לגבי השתתפות משרד הקליטה.
ציון פיניאן: אני שומע שמעורבים בזה עולים חדשים ולכן אני מבקש שיגדילו את התקציב.
משה גפני: בועז, אומר חבר הכנסת ציון פיניאן שאם יש עולים חדשים, משרד הקליטה צריך להגדיל את התקציב.
ציון פיניאן: בכל מקרה בפרסומים הם יאמרו שהם עשו הכול.
משה גפני: שייתנו כסף.
ציון פיניאן: הגענו לעמוד 117.
ענת מימון: אני חושבת שאנחנו מסיימים היום ולאחר מכן נקיים עוד ישיבה מסכמת כדי שנוכל להביא את ההצעה למליאת ועדת הכספים.
ציון פיניאן: ישיבה מסכמת על מה שלא סוכם.
ענת מימון: נביא את הנוסח הסופי.
ענת מימון: במה שלא נכריע, אפשר יהיה להביא את זה לוועדת הכספים ולאשר שם.
ענת מימון: אני מקריא את הנוסחים של הסעיפים.
ענת מימון: אנחנו נמצאים בסעיף של חוק החברות, אבל אני מקריאה את הנוסח שמטמיע בתוך חוק החברות את השינוי עצמו.
ענת מימון: אנחנו בסעיף 81.
אוריה שילוני: בהתאמה לחוק ניירות ערך אנחנו מביאים גם סעיפים שאנחנו מאפשרים להתנות עליהם ויהיו הסעיפים שנותנים אפשרות לדחות אסיפה במניין חוקי.
אוריה שילוני: ההוראות שעוסקות בהצבעה במניין קולות, הכרעת רוב, נושא של הכרזה כראיה שאלה הסעיפים הבאים שאנחנו עתידים לקרוא בהמשך.
אוריה שילוני: אנחנו נעשה את ההתאמות מבחינת נוסחי הסעיפים ונוסח הסעיף הזה יהיה: ניתן להתנות בשטר הנאמנות על האמור בסעיפים 35יב(12), 35יב13(א), 35יב14(א), 35יב17, 35יב18 ו-35יב19 כולם או מקצתם.
דן אבנון: אנחנו מבקשים שבסעיף 35יב15, לא תתאפשר הטמעה.
יעל וייס: לא מתאפשרת.
יעל וייס: זה מה שאמרה אוריה.
ענת מימון: זה רק הסעיפים שהיא הקריאה.
ענת מימון: סימן ו'.
ענת מימון: 84.
ענת מימון: הצבעה במניין קולות.
ענת מימון: החלטה באסיפת המחזיקים תתקבל בהצבעה במניין קולות.
ענת מימון: 85.
ענת מימון: החלטות אסיפת המחזיקים יתקבלו ברוב רגיל, אלא אם כן נקבע רוב אחר בחוק או בשטר הנאמנות.
ענת מימון: 86.
ענת מימון: הכרזת היושב ראש שהחלטה באסיפת מחליטים התקבלה או נדחתה פה אחד ובין ברוב פלוני תהיה ראיה לאמור בה.
ענת מימון: הצבעה בכתב והודעות – כאן מוסיפים את סעיף 35יב4 – (א) מחזיק בתעודת התחייבות רשאי להצביע באסיפת מחזיקים בעצמו, באמצעות שלוח וכן בכתב הצבעה לפי הוראות סעיף קטן (ב).
ענת מימון: (ב) מחזיק בתעודת התחייבות רשאי להצביע באסיפת מחזיקים באמצעות כתב הצבעה שבו יציין המחזיק את אופן הצבעתו בהחלטות בנושאים אלה: (1) החלטה לשינוי שטר הנאמנות או לוויתור על זכות המוקנית למחזיקים בתעודת התחייבות.
ענת מימון: (2) החלטה על מינוי נאמן או על הפסקת כהונתו.
ענת מימון: (3) החלטה למימוש בטוחות.
ענת מימון: (4) החלטה להעמדת תעודות התחייבות לפירעון מיידי.
ענת מימון: (5) נושאים אחרים שפורטו בשטר הנאמנות או שקבע שר האוצר לפי הצעת הרשות או לאחר התייעצות עמה בהסכמת שר המשפטים.
אוריה שילוני: לגבי הסעיף הזה, גם מבחינת הסדר, הקדמנו אותו.
אוריה שילוני: הסעיף הזה, מבחינת המיקום שלו, הוא יהיה מוקדם יותר בחוק ניירות ערך וכפי שציינו בישיבות הקודמות, כל הנושא של כתבי הצבעה, אנחנו מפשטים אותו יותר בהקשר של אג"ח.
אוריה שילוני: אנחנו לא זיהינו צורך בנושאים ספציפיים שניתן יהיה רק לגביהם להצביע בכתבי הצבעה.
אוריה שילוני: מבחינתנו כל נושא הוא אפשרי ולכן את כל סעיף קטן (ב) אנחנו נפרט לנושאים.
אוריה שילוני: אנחנו מוותרים עליו ואנחנו מבקשים למחוק אותו.
אוריה שילוני: נוסח הסעיף, כמו שאנחנו מציעים יהיה: מחזיק תעודת התחייבות רשאי להצביע באסיפת מחזיקים בעצמו או באמצעות שלוח וכן בכתב הצבעה שבו יציין המחזיק את אופן הצבעתו לפי הוראות סעיף קטן (ב).
אוריה שילוני: סעיף קטן (ב): כתב הצבעה יישלח על ידי הנאמן לכל מחזיקי תעודות ההתחייבות.
אוריה שילוני: מחזיק בתעודת התחייבות רשאי לציין את אופן הצבעתו בכתב הצבעה ולשולחו לנאמן.
אוריה שילוני: סעיף קטן (ג): כתב הצבעה שבו ציין מחזיק בתעודת התחייבות את אופן הצבעתו אשר הגיעה לנאמן עד למועד האחרון שנקבע לכך, תיחשב כנוכחות באסיפה לעניין קיום מניין חוקי כאמור בסעיף 35יב13.
אוריה שילוני: סעיף קטן (ד): כתב הצבעה שהתקבל אצל הנאמן כאמור בסעיף קטן (ג) לגבי עניין מסוים אשר לא התקיימה לגביו הצבעה באסיפת המחזיקים, ייחשב כנמנע בהצבעה באותה אסיפה לעניין החלטה על קיום אסיפה נדחית לפי הוראות סעיף 35יב(12) והוא יימנה באסיפה הנדחית שתתקיים לפי הוראות סעיפים 35יב12 ו-35יב14.
אוריה שילוני: למעשה אנחנו מחילים את ההוראות למעט העניין הזה של לזהות נושאים ספציפיים כאמור שרק לגביהם אפשר יהיה.
ענת מימון: יש לכם עדיין את ההערה לגבי משלוח של כתבי הצבעה מהנאמן למחזיקים?
יעל וייס: המשלוח ייעשה בדרך של דיווח במגנה.
יעל וייס: בתקנות כרגע אנחנו רק קובעים את החובה המהותית.
ענת מימון: סעיף 88 לחוק החברות.
ענת מימון: 88.
ענת מימון: פנייה למחזיקי תעודות התחייבות נאמן וכן מי שלפי דרישתו מכנס הנאמן אסיפה מיוחדת לפי סעיף 35יב2(א) רשאים לפנות בכתב באמצעות הנאמן למחזיקים בתעודות התחייבות על מנת לשכנעם לגבי אופן הצבעתם בנושא מהנושאים האמורים בסעיף 35יב - זה כבר לא רלוונטי – העולה לדיון באותה אסיפה (להלן – הודעת עמדה).
ענת מימון: זומנה אסיפת מחזיקים שעל סדר יומה נושא מן הנושאים – גם זה לא רלוונטי.
ענת מימון: את רוצה להקריא את הנוסח המעודכן?
אוריה שילוני: (א) הנאמן וכן מחזיק בתעודת התחייבות אחד או יותר שלו חמישה אחוזים לפחות מיתרת הערך הנקוב של תעודת ההתחייבות מאותה סדרה, רשאי לפנות בכתב באמצעות הנאמן למחזיקים בתעודות ההתחייבות על מנת לשכנעם לגבי אופן הצבעתם בנושא מהנושאים העולה לדיון באותה אסיפה (להלן – הודעת עמדה).
אוריה שילוני: (ב) זומנה אסיפת מחזיקים לפי סעיף 35יב(א) למתן מחזיק תעודת התחייבות, לפנות לנאמן ולבקשו לפרסם הודעת עמדה מטעמו למחזיקי תעודות ההתחייבות האחרים.
אוריה שילוני: (ג) נאמן רשאי לשלוח הודעת עמדה למחזיקים בתעודות ההתחייבות בתגובה על הודעת עמדה שנשלחה כאמור בסעיפים קטנים (א) או (ב) ובתגובה לפנייה אחרת למחזיקי תעודות ההתחייבות.
אוריה שילוני: (ד) מחזיק בתעודת התחייבות כהגדרתו בפסקה (1) להגדרה מחזיק בתעודות התחייבות שבסעיף 35א, זכאי לקבל, בכפוף להוראות לפי סעיף 35יב21(5), ללא תנאי, מחבר הבורסה שבאמצעותו מוחזקות תעודות ההתחייבות, כתב הצבעה.
אוריה שילוני: בעיקרון הסעיף הזה מסדיר את האפשרות לבקש שמחזיק של נתח משמעותי בסדרה ידרוש מהנאמן לתת את הודעת העמדה שלו, וכמו שיעל אמרה זה יהיה במגנה, לגבי נושא מהנושאים שעולים לסדר היום, בכל נושא שהוא.
אוריה שילוני: הנאמן רשאי גם על דעת עצמו לפרסם עמדה או לפרסם עמדת תגובה לעמדות שפורסמו.
אוריה שילוני: יש כאן גם את ההסדרה של היכולת של מחזיק להגיע לחבר הבורסה לקבל את אישור האחזקה מחבר הבורסה על מנת להגיע לאסיפה כשהוא מצויד באישור שמקנה לו זכות השתתפות בהצבעה.
דן אבנון: אני לא בטוח שאנחנו עובדים עם אותו נוסח.
דן אבנון: בסעיף קטן (ב) כתוב שרשאי מחזיק לפנות לנאמן ולבקשו לפרסם הודעת עמדה.
דן אבנון: עד שייכנס לתוקף כל המנגנון של כתבי ההצבעה, התיקון שהרשות עובדת עליו, עוד מישהו יכול לפרש כאן את ה"לפרסם" כלפרסם במודעות בעיתונים.
דן אבנון: אנחנו רוצים להבהיר שאנחנו מדווחים באמצעות המגנה, באמצעות החברות, שאין כאן חובת פרסום מיוחדת.
דן אבנון: המינוח כאן הוא לפרסם.
דן אבנון: אנחנו מודיעים, אנחנו שולחים באמצעות המגנה אבל אנחנו לא מפרסמים את הודעות העמדה.
אוריה שילוני: בחוק החברות הפרסום הוא באמצעים אחרים.
אוריה שילוני: הנוסח הוא זהה.
דן אבנון: נמצא כאן המונח לפרסם.
דן אבנון: אנחנו מדברים על אותו הדבר, שכתב ההצבעה יצורף לאיזשהו דיווח במגנה.
דן אבנון: צריך להבהיר את זה בניסוח.
אוריה שילוני: בסדר.
אוריה שילוני: אנחנו נבחן אם צריך איזושהי טרמינולוגיה אחרת, אבל זאת הכוונה, לפרוטוקול, שהדיווח והפרסום ייעשה במגנה.
ענת מימון: הסעיף הבא הוא סעיף 89, סעיף התקנות.
ענת מימון: אוריה, אולי תקראי אותו כי יש בו הרבה שינויים.
אוריה שילוני: 89.
אוריה שילוני: שר האוצר רשאי, לפי הצעת הרשות ולאחר התייעצות עמה, ובאישור ועדת הכספים של הכנסת, לקבוע הוראות לעניין כתב הצבעה והודעות עמדה לפי סעיפים 35יב4 ו-35יב20, בין השאר בעניינים אלה: (1) אופן המצאת כתבי הצבעה והודעות עמדה למחזיקים בתעודות ההתחייבות או פרסומן כחלופה להמצאתן ואופן המשלוח של כתבי ההצבעה לנאמן לרבות באמצעות חברי בורסה או באמצעות תאגיד בשליטתם או באמצעות תאגיד אחר.
אוריה שילוני: חובת צירוף אישור המעיד על הבעלות בתעודות ההתחייבות במועד הקובע וכן מועדים ללוחות זמנים לביצוע פעולות הדרושות ליישום האמור בסימן זה.
אוריה שילוני: (2) התמורה המרבית שתשולם בשל משלוח כתב הצבעה או הודעת עמדה ואופן הטלת התשלומים וההוצאות בשל משלוח כאמור בין הגורמים השונים שייטלו בו חלק.
אוריה שילוני: (3) אופן הפיקוח על ביצוען של הוראות לפי סימן זה לרבות לעניין חובת ניהול רישומים על ביצוען של הוראות שקבע.
אוריה שילוני: (4) מתכונת לנוסח של כתב הצבעה והודעת עמדה לנושאים שסומן לגביהם.
אוריה שילוני: בעיקרון יש לנו היום הסמכה מקבילה לשר המשפטים לקבוע את הנושאים האלה לעניין כתבי הצבעה באסיפת של בעלי מניות.
אוריה שילוני: אנחנו מייצרים כאן את ההסמכה, שוב בכפוף לעניין שהמשלוח לפרסום של הודעות עמדה וכתבי הצבעה, הכול ייעשה במגנה אבל אנחנו שומרים על ההסמכה כדי לבחון שבאמת חברי הבורסה לא ישיתו איזושהי עלות לא מבוקרת על מתן שירות כזה או אחר כמו שהם מחויבים לפי חוק החברות ופירוט של ייצור תוכן, צורה ועמידה שייכלל בכתב ההצבעה מכוח סעיף הסמכה כזה, כפי שקיים.
ענת מימון: 90.
ענת מימון: פרוטוקול האסיפה (א) נאמן יערוך פרוטוקולים של אסיפת המחזיקים וישמור אותם במשרדו הרשום לתקופה של שבע שנים ממועד האסיפה.
ענת מימון: פרוטוקול שנחתם בידי יושב ראש האסיפה מהווה ראייה לכאורה לאמור בו.
ענת מימון: (ג) מרשם הפרוטוקולים של אסיפות המחזיקים יישמר במשרדו הרשום של הנאמן ויהיה פתוח לעיון מחזיקי תעודות התחייבות והעתק ממנו יישלח לכל מחזיק בתעודת התחייבות שביקש זאת.
דן אבנון: בהקשר הזה אנחנו מבקשים להבהיר שבעצם כל הפרוטוקולים היום נערכים דיגיטאלית.
ענת מימון: זה לא מונע מכם למלא את ההוראות.
דן אבנון: לא, ממש לא מונע, רק שיהיה כתוב בדברי הימים של הכנסת.
ענת מימון: 91.
ענת מימון: פגמים בכינוס אסיפת מחזיקים (א) בית משפט רשאי, לבקשת מחזיק בתעודת התחייבות, להורות על ביטולה של החלטה שהתקבלה באסיפת מחזיקים שהתכנסה או שהתנהלה בלא שהתקיימו התנאים הקבועים לכך לפי חוק זה או בשטר הנאמנות.
ענת מימון: (ב) היה פגם בכינוס נוגע להודעה לגבי מקום כינוס האסיפה או מועדה, לא יהיה רשאי המחזיק בתעודת התחייבות שהגיע לאסיפה על אף הפגם לדרוש את ביטול ההחלטה.
ענת מימון: הסעיף האחרון הוא סעיף 182 לחוק החברות.
ענת מימון: מוחקים את סעיף קטן (א).
ענת מימון: (ב) מחזיקים בתעודות התחייבות הזכאים להשתתף ולהצביע באסיפת המחזיקים הם מחזיקים בתעודת התחייבות במועד שייקבע בהחלטה לזמן אסיפת מחזיקים ובלבד שמועד זה לא יעלה על 21 ימים לפני מועד הכינוס של אסיפת המחזיקים ולא יפחת מיומיים לפני מועד הכינוס.
אוריה שילוני: יש לי כאן איזשהו תיקון.
אוריה שילוני: אנחנו קיצרנו את לוחות הזמנים.
אוריה שילוני: המועד הקובע לא יעלה על שלושה ימים לפני מועד הכינוס ולא יפחת מיום אחד ממועד הכינוס.
אוריה שילוני: אנחנו מקרבים מאוד את היכולת של מצביע להשתתף באסיפה ככל שהאחזקה שלו מתקרבת למועד קיומה.
דן אבנון: אנחנו יכולים לחיות עם ההסדר הזה, אבל אנחנו חושבים שזה גם צריך להיות או יום הכינוס.
דן אבנון: יש לנו בעיה כי אחרת מי שמצביע, הוא לא בהכרח המחזיק ואנחנו נכנסים כאן לבעיות מבעיות שונות.
דן אבנון: אם נעבור להצבעה דיגיטאלית, ממילא היום הקובע יהיה יום ההצבעה כי לאותו יום יונפק לו האישור מחבר הבורסה.
דן אבנון: הרבה פעמים ערב אסיפות נעשות הרבה מאוד העברות, טרנזקציות, של אגרות החוב, ראוי שתהיה אפשרות שהמועד הקובע הוא יום האסיפה ואז אנחנו יודעים שמי שמצביע במועד ההצבעה, הוא מחזיק בנייר הערך ולא היה לו נייר ערך יום קודם.
ענת מימון: בטווח של שלושה ימים, עד יום ההצבעה.
דן אבנון: שלושה ימים עד יום ההצבעה ולא לפני.
יעל וייס: לפי מה שבדקנו, בעצם במועד שבו מתקיימת האסיפה, האישור שיינתן הוא אישור כך שבאותו יום חברי הבורסה יכולים לתת אישור אחזקה רק לעסקאות שהסתיימו יום קודם כי הסליקה נעשית תמיד יום למחרת ולכן בבוקר האסיפה, ממילא מי שהחזיק זה מי שהחזיק יום לפני כן.
יעל וייס: כל העסקאות שנעשות באותו יום, איך אתה מתייחס אליהן?
יעל וייס: אתה תתייחס אליהן כאל מי שזכאי להשתתף או לא זכאי להשתתף?
יעל וייס: כי מבחינת הסליקה יכולה להיות כאן איזושהי סתירה.
יעל וייס: אנחנו נבחן את זה, אבל אני חושבת שהעניין של יום אחד מסדיר גם את הנושא הזה.
דן אבנון: זה ממש להיכנס כאן לפרקטיקה.
דן אבנון: אנחנו מקבלים מהם את האישורים אפילו באותו יום.
דן אבנון: תיארתי את זה בישיבה הקודמת.
דן אבנון: מוציאים אישור מהבנק, תדפיס יתרה, רואים שיש יתרה, מבקשים מהם הצהרה לפעמים בכתב ההצבעה שבמועד ההצבעה הם עדיין מחזיקים באותו נייר ערך כדי לנטרל כאלה שמכרו.
דן אבנון: השאיפה שלנו היא שמי שמצביע, הוא באמת מחזיק באותו נייר במועד ההצבעה.
דן אבנון: נקבל כל הסדר שתגידו, אנחנו יכולים לחיות אתו וזה לא משהו שאנחנו לא יכולים לחיות אתו, אלא אנחנו חושבים שכך ראוי שיהיה.
יעל וייס: בוא נגיד שביחס למה שקבוע היום אצל בעלי המניות, שיפרנו את המצב משמעותית.
יעל וייס: אנחנו נבחן אם אפשר לעשות זאת.
ענת מימון: הסעיף האחרון.
ענת מימון: שר האוצר, לפי הצעת הרשות ולאחר התייעצות עמה, רשאי לקבוע הוראות אחרות לעניין המועדים האמורים בסעיף קטן (א) אם נדרש הדבר לצורך הצבעה באמצעות כתבי הצבעה.
ענת מימון: אנחנו חוזרים עכשיו לנוסח בתוך חוק ניירות ערך ואנחנו בעמוד 119, סעיף 35יב7 שזה הסעיף שעוסק בבחינת ניגודי העניינים.
ענת מימון: 35יב7 בחינת ניגודי עניינים (א) כונסה אסיפה כללית של מחזיקים בתעודות התחייבות, יבחן הנאמן את קיומם של ניגודי עניינים אצל המחזיקים, בין עניין הנובע מהחזקתם בתעודות ההתחייבות לבין עניין אחר שלהם.
ענת מימון: הנאמן רשאי לדרוש ממחזיקי המשתתף באסיפה כללית של מחזיקים בתעודות התחייבות להודיע לו, לפני ההצבעה, אם יש לו ניגוד עניינים כאמור.
ענת מימון: (ב) בספירת מניין הקולות בהצבעה שהתקיימה באסיפה כללית של מחזיקים בתעודות התחייבות, לא יביא הנאמן בחשבון את קולותיהם של מחזיקים שלא נענו לדרישתו כאמור בסעיף קטן (א) או של מחזיקים שלגביהם מצא כי מתקיים ניגוד עניינים כאמור באותו סעיף קטן (בסעיף זה – מחזיקים בעלי עניין מנוגד).
ענת מימון: (ג) על אף האמור בסעיף קטן (ב), פחת סך החזקות המשתתפים בהצבעה, שאינם מחזיקים בעלי עניין מנוגד, משיעור של חמישה אחוזים מיתרת הערך הנקוב של תעודות ההתחייבות מאותה סדרה, יביא הנאמן בחשבון בספירת מניין הקולות בהצבעה גם את קולותיהם של המחזיקים בעלי עניין מנוגד.
אוריה שילוני: יש לנו כאן תיקון נוסח קטן בסעיף קטן (א).
אוריה שילוני: אנחנו מבקשים לכתוב: רשאי לדרוש ממחזיק בתעודות התחייבות להודיע לו לפני ההצבעה על עניינים נוספים הקיימים לו מעבר להחזקה בתעודות ההתחייבות וכן אם יש לו ניגוד עניינים כאמור.
אוריה שילוני: כלומר, אנחנו רוצים שהמחזיק גם ייתן את המידע כדי שהנאמן יחליט האם זה ניגוד או לא וגם אם הוא מלכתחילה מזהה את עצמו כמישהו שיש לו עניין מנוגד, אז ברור שניתנת לו ההזדמנות לומר את זה.
ציון פיניאן: זה בניגוד או לא בניגוד?
ציון פיניאן: הם יכולים לעשות עסקה שלא יביאו אחרים להצבעה.
יעל וייס: אני לא מאמינה שהנאמנים ייתנו לזה לקרות אבל לא רצינו להגיע למצב.
יעל וייס: באופן כללי אנחנו לא קבענו בחוק מה ייחשב ניגוד עניינים.
יעל וייס: אנחנו מניחים שהנאמנים, בגלל שלא קבוע משהו מאוד קונקרטי אלא יש הנחיות כלליות של הרשות בעניין הזה, ואל תשכחו שאת בעל השליטה הוצאנו מהתמונה ואין לנו שם בעל שליטה.
יעל וייס: זאת אומרת שאנחנו מדברים על מחזיקים שהם לא בעל השליטה, בן משפחתו או מי מטעמו שיכול להיות שיש להם עניינים נוספים.
יעל וייס: אנחנו הרי יודעים שבשוק הזה באמת יש גופים מוסדיים עם הרבה אינטרסים.
ציון פיניאן: אני מציע לכם לחשוב על זה.
יעל וייס: אנחנו חושבים שעשינו את האיזון הראוי שאם בעצם אתה יוצא מנקודת הנחה שהמחזיקים הטהורים שלך הם מיעוט של הסדרה, ממש פחות מחמישה אחוזים, אז לא נכון לתת להם דווקא להכריע את גורל כל הסדרה אלא צריך לקחת בחשבון את הכלל.
ענת מימון: זה מי שנמצא בהצבעה.
ענת מימון: המשתתפים.
יעל וייס: נכון.
ציון פיניאן: זה מקובל עליכם?
דן אבנון: ראשית, אני חייב לומר שאנחנו מאוד מברכים על הסעיף הזה.
דן אבנון: זה סעיף חשוב שבא לפתור אי בהירות קשה שאנחנו מתמודדים אתה.
דן אבנון: הפרקטיקה שהמחזיקים יצהירו על עניינים נוספים ואנחנו נחליט האם העניינים הנוספים האלה הם בגדר ניגוד עניינים שמונע את ההצבעה שלו, מקובלת עלינו.
ענת מימון: ההצהרה היא לא מיוזמת המחזיק.
ענת מימון: אתה צריך לפנות אליו לפני כדי שהוא יצהיר.
דן אבנון: זה תמיד נעשה במסגרת כתבי ההצבעה.
דן אבנון: יחד עם ההצבעה שלו הוא נדרש להצהיר על עניינים ספציפיים שאנחנו מסבים את תשומת לבו או על עניינים כלליים אחרים שיש לו.
דן אבנון: לאחר מכן אנחנו מקבלים את כתבי ההצבעה ובודקים את זה.
ענת מימון: 22.
ענת מימון: הוספת כותרת סימן ו' בפרק ה'1 לפני סעיף 35יג לחוק העיקרי תבוא הכותרת: "סימן ו': הוראות כלליות" 23.
ענת מימון: תיקון סעיף 35יד בסעיף 35יד לחוק העיקרי - (1) ברישא, אחרי "פוקעת" יבוא "לפני תום תקופת מינויו כאמור בסעיף 35ב".
ענת מימון: (2) בסעיף קטן (א) - (א) במקום פסקה (1) יבוא: "(1) מתקיים לגביו האמור בפסקאות (1) או (2) של סעיף 35ג3(א)".
ענת מימון: (ב) פסקה (2) – תימחק.